procesaur/Wiki.mk huggingface dataset:
Државна химна

Државна химна — родољубива музичка композиција, која потсетува и се повикува на историјата, традицијата и борбата на народот на една земја, која е признаена од владата на една земја како официјална државна композиција, или конвенција преку широка употреба помеѓу народот.
Химните станале значајни во Европа во XIX век, се претпоставува дека најстарата е онаа на Холандија под името „Вилхелмус“, таа е напишана помеѓу 1568 и 1572, за време траење на Осумдесетгодишната војна. Со подемот на концептот на национална држава во XIX и XX век, поголемиот дел од нациите прифаќаат и химни како исказ на нивното национално чувство. Заради колонијалното влијание на Европа и други територии во светот компонираат и прифаќаат музички нумери како национални химни. Само мал број држави имаат химни кои се различни од европскиот концепт и се поврзани со старите традиции и вредности во нивните општества како на пример, Јапонија, Костарика, Иран, Шри Ланка, и Мјанмар.
Поголемиот дел од нив во својтот стил инкорпорираат марш или традицоналистичка химна. Земјите од Латинска Америка, тежнеат кон оперски делови, додека мал број на земји користат само дувачки инструмент за да ја отсвират мелодијата на нивната химна.
Химните по природа се кратки музички композиции и не траат подолго од 1 минута гледано во генерала.
Само мал број од светските химни се напишани и од познати композитори. На пример Француската "La Marseillaise" е напишана од Клод Жосеф Ругет де Лисле, додека химната на Обединетото Кралство „Боже, чувај го Кралот“ напишана од непознат композитор. Мелодијата е позајмена од Германското Царство, каде го носи насловот "Heil dir im Siegerkranz".
Државните химни се користат во многу контексти. Се изведуваат на државни празници, фестивали, спортски манифестации и слично. На Олимписките игри, државната химна на добитникот на златен медал секогаш се изведува. Во некои земји химната се интонира пред почетокот на првиот школски час, со цел да се поттикне националното чувство. И голем број на радио и телевизиски станици ја свират химната кога се одјавуваат од програма.
Поголеми политички или групациски ентитети имаат свои химни покрај државните. Така на пример Европската Унија, ја употребува Ода на Радоста од Бетовеновата 9та Симфонија, како официјална химна на Европа. Обединетите Нации, и Африканската Унија исто така имаат свои химни.
Република Македонија, својата прва химна ја добива во 1943 чиј композитор е Тодор Скаловски, а стиховите се на Владо Малески. Користена е во склопот на СФРЈ, а по осамостојувањето е потврдена како официјална химна на Република Македонија.
1 Поврзано
* Список на државни химни
* Список на патриотски песни
Фјордленд

Фјордленд (|Fiordland) — географска област во Нов Зеланд која се наоѓа во југозападниот агол на Јужниот остров. Речиси целата област е покриена со Националниот парк Фјордленд, кој зафаќа површина од 12,120 км² и со тоа е најголемиот национален парк во Нов Зеланд и еден од најголемите во светот. Фјордленде има многу малку жители и е најненаселената област во Нов Зеланд.
Името „Фјордленд“ доаѓа од норвешкиот збор „фјорд“. Тука има бројни фјордови, од кои најпознат е Милфордскиот Теснец.
Во рамките на Фјордленд се наоѓаат Брауновите Водопади и Садерлендските Водопади, кои се едни од највисоките во светот.
Езерото Те Анау како и самото гратче Те Анау се наоѓаат на источниот крај.
Од 1989 областа е дел од регионот Саутленд.
Егејско Море

Егејско Море или Бело Море — дел од Средоземното Море меѓу Егејска Македонија, Грција и Турција. Преку Босфор, Мраморното Море и Дарданелите е поврзано со Црното Море. Се претпоставува дека е колевка на две големи древни култури. По него е наречена Егејска Македонија — јужниот дел на Македонија кој денес е припоен кон Грција.
Подоцна со морето владеле и Персијците, Македонците Римјаните, Византиците, Џеновјаните, Венецијанците и Османлиите. Денес, Егејското Море го делат Грција (поголем дел) и Турција (помалиот дел).
Етимологијата на Егејското Море најчесто се поврзува со името на митскот крал на Атина - Ајгеј.
1 Егејското Море како тема во уметноста
* „Шетајќи по брегот на Егејското Море“ - песна на македонскиот поет Анте Поповски.
2 Поврзано
* Егејски острови
* Егејска Македонија
Географски координатен систем

Географскиот координатен систем ја прикажува секоја локација на Земјата со две или три координати на сферен координатен систем којшто е подреден со оската на вртење на Земјата. Позајмувајќи теории од античките Вавилонци, а подоцна проширени од познатиот грчки мислител и географ Птоломеј, на полн круг му се припишуваат 360°.
Географскиот координатен систем овозможува секоја локација на Земјата да биде определена преку три координати на сферичниот координатен систем, кој е подреден на оската на вртење на земјата.
1 Прва и втора димензија, географска широчина и географска должина
* географска ширина (латитуда) е аголот во центарот на координатниот систем помеѓу која било точка на Земјината површина и рамнината на екваторот. Линиите кои се спојуваат во точките на иста географска ширина се нарекуваат напоредници. Тие исцртуваат концентрични кругови на површината на земјата. Секој до Земјините полови се наоѓа на 90 степени. Северниот Пол е 90° СГШ; Јужниот Пол е 90° ЈГШ.
Нултиот степен од напоредникот на географската должина е означен со екваторот. Тоа е замислена линија која ја дели Земјината топка на северна и јужна полутопка.
* географска должина (лонгитуда) е аголот кон исток или запад, во центарот на координатниот систем, помеѓу која било точка на Земјината површина и рамнината помеѓу северниот и Јужниот Пол. Линиите чии точки се спојуваат на иста географска должина се нарекуваат меридијани. Сите меридијани се половина од замислени кругови и не се паралелни. По дефиниција тие се спојуваат на половите. Линијата која поминува преку Гринич (Во близината на Лондон) е меѓународната нулта точка за географска должина. Таа точка е местото каде што истовремено меридијанот е 180° ЗГШ (запад) и 180° ИГД (исток).
Со комбинација на овие два агли хоризонталната позиција на која било локација на земјата може да биде определена.
На пример Скопје има географска ширина од 42°0′ СГШ и должина од 21°26′ ИГД . Ако повлечеме линија од центарот на земјата со агол од северно од екваторот и од Гринич, оваа линија ќе помине низ Скопје.
За попрецизна определба, степените се делат на минути (1 минута е 1/60 дел од степенот и е означена со „м“ или '. Дополнително минутите се делат на секунди означени со „с“ или ''.
2 Трета димензија - длабочина односно надморска височина
За целосно да се определи некоја локација на земјата, мора исто така и да се определи нејзината висина во однос на нивото на морето. За локации кои се наоѓаат под морското ниво се користи центарот на земјата како референтна точка.
3 Поврзано
* Геокодирање
* Геоозначување
* GPS-уред
Струма

Струма (|Струма, грчки: ''Στρυμόνας'') — река во Пиринска Македонија, Бугарија и Егејска Македонија. Извира на планината Витоша, блиску до нејзиниот највисок врв — Црн Врв, и се влева во Струмскиот Залив (наречен и Орфански Залив) во Белото Море. Вкупниот тек на реката е 415 километри од кои во Бугарија се 290 км. Реката има и околу 42 притоки од кои ја добива својата вода.
30 февруари

Според грегоријанскиот календар, февруари има 28 дена или 29 кога станува збор за престапна година. Сепак некои од светските календари го имале февруари со 30 дена.
1 Шведски календар
Шведското кралство кое ја вбројувало и Финска во тоа време, планирало да се префрли од јулијанскиот календар на Грегоријанскиот на почетокот на 1700, со тоа што би ги исфрлило престапните денови во следните 40 години. Оттука 1700 не била престапна во Шведска. Спротивно на планот испаднало дека 1704 и 1708 се престапни години, што предизвикало Шведскиот календар да биде 1 ден понапред од Јулијанскиот, а 10 дена позади Грегоријанскиот. Потоа во 1712 повторно се вратиле на јулијанскиот, а конечното свртување кон грегоријанскиот е направено во 1753.
2 Советски револуционерен календар
Во 1929 Советскиот Сојуз вовел нов револуционерен календар, со кој секој работен месец имал 30 дена а останатите 5 или 6 биле безмесечни празнични денови. Сепак во 1931 овој календар е напуштен.
3 Вештачки календари
Вештачките календари можат да имаат и по 30 дена во февруари, на пример во климатски модел статистиките можат да бидат поедноставени со создавање 12 месечна година од по 30 дена.
е еден пример.
Град Окленд

:''Ова е статија за град Окленд. За општата населена област, видете ја главната статија Окленд.''
Град Окленд (англиски: ''Auckland City'') — поранешна административна единица која ја покрива Оклендската Провлака и островите од заливот Хаураки. Оклендското градско подрачје се состоело од населените делови на овој град и соседните „градови“, имено Северен рег, Ваитакере и Манукау, заедно со делови од околните окрузи Папакура, Родни и Френклин. Во 2010 целото подрачје е сместено во една поширока градска управа Совет на Окленд, па поделена на настојништва (''wards'').
1 Историја
Во 1989 централната власт извршила реструктуирање на локалната администрација ширум Нов Зеланд. Кон град Окленд биле припоени осум други локални административни единици. Во 2010 г. е укинат во полза на сеопшто обединување на Оклендскиот регион во едно.
2 Географија
Копнениот дел на градот Окленд лежи на теснец. Ваитематското пристаниште, which opens to the Хаураки, го одделува теснецот од градот Северен Брег и северно. Манукавското пристаниште, кое се отвора кон Тасмановото море го одделува реснецот од градот Манукау на југ.
Островите во внтрешниот залив се Рангитото, Мотутапу, Браунов остров, Мотуихе, Ракино, Понуи и Ваихеке, додека островите од надворешниот залв се Литл Бариер, Грејт Бариер и Мокохинавските острови.
Значаен дел од оклендското централно градско подрачје е изградено на земја добиена со рекултивација през изминатите 100 години. Во план е значаен развој на недоволно искористените подрачја западно од центарот, каде големите фирми се преселуваат (2006).
3 Список на населби
Овие списоци на населби се географски подредени, и се дадени во правец на стрелките на часовникот од нивната положба во одност на центарот.
Централно градско подрачје
Механикс Беј, Парнел, Ремуера, Њумаркет, Графтон, Њутн, Идново брдо, Балморал, Кингсленд, Морнингсајд, Греј Лин, Понсонби, Фриманов залив, Хернов залив, Свети Мариин залив.
Источни
Мишн Беј, Кохимарама, Сент Хелиерс, Оракеи, Глендауи, Глен Инс, Мидоубенк, Поинт Ингланд, Сент Џонс, Тамаки, Панмјур, Велингтоново брдо, Елерсли.
Јужни
Отахуху, Вестфилд, Саутдаун, Пенроуз, Гринлејн, Оранга, Те Папапа, Онехунга, Брдо со едно дрво, Кралев даб, Епсом, Хилсборо, Три Крала, Ваиковаи, Роскилово брдо, Линфилд, Банкер Беј, Сандригем.
Западни
Оваирака, Нов Виндзор, Авондејл, Албертово брдо, Вотервју, Западни извори, Поинт Шевалиер, Вестмир.
За други населби во населеното место Окленд пошироко, видете Северен Брег, Манукау and Ваитакере.
4 Збратимени градови
* Лос Анџелес, САД
* Бризбејн, Австралија
* Гуангџоу, Кина
* Фукока, Јапонија
* Пусан, Јужна Кореја
5 Поврзано
* Окленд
* Голем Окленд
* Градоначалник на Окленд
ISO 639

ISO 639 е еден од неколкуте меѓународни стандарди кои ги дефинираат кратките кодови за имињата на јазиците на земјите. ISO 639 е составен од неколку делови од кои 2 дела се објавени. Останатите делови сѐ уште се во работна фаза.
* ISO 639-1: 2002 Кодови за претставување на имињата на јазиците—Дел 1: Алфа-2 код Список на ISO 639-1 кодови
* ISO 639-2: 1998 Кодови за претставување на имињата на јазиците—Дел 2: Алфа-3 код Список на ISO 639-2 кодови
* ISO 639-3: 2007 Кодови за претставување на имињата на јазиците—Дел 3: Алфа-3 код Список на ISO 639-3 кодови
* ISO/CD 639-4: 2007? ''Кодови за претставување на имињата на јазиците -- Дел 4:...''* ISO/DIS 639-5: 2007? ''Кодови за претставување на имињата на јазиците -- Дел 5: Алфа-3 код за јазични семејства и групи''* ISO/CD 639-6: 2007? ''Кодови за претставување на имињата на јазиците -- Дел 6: Алфа-4 ...''
Шкотска

Шкотска (шкотски и англиски: ''Scotland'') или Алба (гелски: ''Alba'') — зависна земја на северозападот на Европа и една од составните земји на Обединетото Кралство. Земјата ја зазема северната третина од островот, и ја дели на југ копнената граница со Англија, а се граничи со Северното Море на исток, Атлантскиот Океан на север и запад и со Северниот Проток и Ирското Море на југозапад.
Кралството Шкотска е независна држава од 1 мај 1707, кога со указ за обединување, влегло во рамките на Кралството Англија. Со ова е создадено кралството Велика Британија. Шкотска и Обединетото Кралство се договориле во октомври 2012 година да се одржи референдум за независност на Шкотска од Обединетото Кралство во 2014 година.
1 Историја
1.1 Ран современ период
Договор за вечен мир бил потпишан во 1502 од Џејмс IV од Шкотска и Хенри VII од Англија. Џејмс се оженил со ќерката на Хенри, Маргарет Тјудор. Џејмс ја нападнал Англија во поддршка на Франција и е последниот британски монарх кој загинал во битка, кај Флоден во 1513. Во 1560, со Договорот од Единбург бил ставен крај на Англо-Францускиот конфликт и била признаена протестантката Елизабета I за Кралица на Англија. Во Шкотска била прекината папската власт и римокатоличкото учење. Католичката кралица, Мери, била принудена да абдицира во 1567.
2 Географија и клима
2.1 Географија
Шкотска е составена од:
* Шетландските Острови
* Оркниските Острови
* Хебридските Острови
Хербидските Острови се делат на:
* Внатрешни Хебриди
* Надворешни Хебриди
2.2 Клима
Шкотска има атлантска клима и силни југозападни ветрови. Тоа е последица од распоредот на планините и Атлантскиот Океан, поради кој зимите во пониските делови се меки, а поладно станува во зима на високите планини и на северните крајбрежја. Средната температура во јануари е помеѓу 3-5 °C, а преку ноќ под нулата. На високите планини снегот се задржува со месеци.
Летата се претежно ладни. Средната температрура во јули изнесува 13-15 °C, но после ручек често таа се зголемува и до 20 °C. Многу ретко е потопло од 24 °C. Дождот повеќе паѓа во западните планински делови каде што југозападните ветрови носат многу влажен воздух од Атлантскиот Океан. Отприлика врне околу 2500 mm годишно. Највлажни месеци се од јули до ноември, а исто и јануари е влажен.
3 Демографија
3.1 Религија
Повеќето од Шкотланѓаните се протестанти. Презвитеријанскатацрква на Шкотска има околу 600.000 членови или 12% од населението. Отприлика 800.000 луѓе се католици.
4 Економија
Шкотска има западначко отворена економија која е претежно е поврзана со економиите на Западна Европа. Шкотска има претежно извори на нафта во Северното Море, лов на риба и голем број на овци. Други важни гранки се модерната технологија, вискито и туризмот. Повисоките места претежно се помалку населени и има голем број овци. 5% од ГПД-то и 7.5 од вработените во Шкотска - туризмот во Шкотска. Најпосетено одредиште останува езерото Лок Нес во кое наводно се наоѓа митското чудовиште Неси.
5 Култура
Гајдата и килтот се можеби најзначајните знаменитости на Шкотска.
6 Поврзано
* Обединето Кралство
* Административна поделба на Шкотска
Вера Рафајловска

Вера Рафајловска (родена на 25 февруари 1947 година) — поранешен министер за економија од август 2006 до јануари 2008 година. Таа е стручњак за даноци, сметководство, финансии и ревизија.
Дипломирала на Економскиот факултет при Универзитетот „Климент Охридски“. До изборот за министер, таа работела како директор-партнер, овластен ревизор и овластен проценител во Рафајловски консалтинг ДОО-Скопје, каде е и главен и одговорен уредник на Репрезент и Даночен практикум, списание за сметководство, финансии, ревизија и даноци.
Од 1991-1998 година била заменик директор и партнер во Центарот за економско-правен консалтинг В&Ф, Скопје, каде била главен и одговорен уредник на стручното списание „''Економско правен советник''“ и работела како презентер на семинари. Во својата професионална кариера била заменик директор во Економски центар од Скопје и советник за економски прашања на генералниот директор во ЈП Комуналец.
Рафајловска е автор и соавтор на повеќе написи во стручни списанија и специјализирани изданија од областа на сметководството, даноците и од областа на практичната примена на меѓународните сметководствени стандарди.
Таа била претседател на Македонската асоцијација на сметководители и финансиери. Зборува француски, словенечки, српски, хрватски и бугарски јазик.
Глен Милеров оркестар

Глен Милеровиот оркестар бил формиран во 1937 од Глен Милер. Бил распореден околу еден кларинет и тенор саксофон кои ја свиреле мелодија, додека трите фруги саксофони свиреле хармонија. Милер претходно имал формирано уште еден бенд во 1936, но го распуштил зошто сметал дека е премногу сличен на бендовите во тоа време.
Новиот бенд бил многу популарен и снимил бројни хитови - меѓу кои и популарните, „Месечева серенада“ („''Moonlight Serenade''“), „Во добро расположение“ („''In the Mood''“), „Смокинг раскрсница“ („''Tuxedo Junstion''“), „Чатануга чу чу“ („''Chattanooga Choo Choo''“) и „Имам девојка во Каламазу“ („''I've Got a Gal in Kalamazoo''“).
По трагичната смрт на Милер во 1944, бендот повторно се реоформил под водство на Текс Бенеке кој бил гланиот тенор саксофонист, пејач и долгогодишен пријател на Милер. Неколку години подоцна, оставнината на Милер се разделила со Бенеке и го најмила Реј МекКинли кој бил главен тапанар во Милеровиот воен воздухопловен бенд за да оформи нов „сенишен бенд“ во 1956.
Глен Милеровиот окрестар изведувале и снимале плочи под раководство на разни музичари. Бендот сѐ уште прави турнеи и дене. Моменталниот водач на бендот е тромбонистот Лари О'Брајан.
Храм на Христос Спасителот

Храм на Христос Спасителот (|Храм Христа Спасителя) — највисоката православна црква во светот. Црквата се наоѓа во Москва, на кејот на истоимената река.
1 Изглед
Кога последниот војник на наполеонската војска ја напуштил Москва, царот Александар I потпишал Манифест на 25 декември 1812 преку кој јасно ја искажал неговата намера за градење на Катедрала во чест на Христос Спасителот која би ја означила нивната благодарност кон Бога за спасувањето на Русија од „непријателот кој ја затемни“ и која истовремено би служела како меморијален споменик на жртвите на рускиот народ.
Првиот архитектонски проект за катедралата бил завршен од самиот Цар во 1817, изведен во неокласичен дизајн исполнет со масонски симболи. Првите градежнички работи биле започнати на највисоката точка на Москва, која многу скоро се покажала како несигурна. Во меѓувреме, Александар I бил наследен од неговиот брат Николај I, кој бил голем патриот и православен верник и кому масонските и неокласични елементи не му се допаѓале.
Поради тоа, тој го анагажирал својот најомилен архитект Константин Тон да направи нов дизајн на катедралата, но овој пат по примерот на Света Софија од Истанбул, тогашен Цариград. Новиот неовизантиски стил бил одобрен, и во 1839 започнала изградбата на конаците и Црквата на новоизбрана локација.
2 Изградба
На катедралата ѝ биле потребни многу години за нејзината изградба (сè до 1860); деталните фрески продолжиле да се изработуваат од страна на најдобрите руски сликари и резбари и во следните дваесет години од нејзината изградба. Катедралата била осветена на 26 мај 1883 - на денот на крунисувањето на рускиот Цар Александар III.
3 Рушење
По Октомвриската револуција во Русија во 1917 местото на кое се наоѓа катедралата било избрано од страна на Советите како многу погодна локација за изградба на споменик на социјализмот познат како Палата на Советите. Споменикот бил замислен да биде изграден во модернистички стил кој би служел како поддршка на огромната статуа на Владимир Илич Ленин. Поради тоа, на 5 декември 1931 година, по наредба на Каганович, катедралата била разурната со динамит.
Изградбата на Палатата на Советите била попречена и запрена поради недостиг на финансиски средства, како и честите поплави од реката Москва која се наоѓа во близина и ближењето на војната. Поплавената основа останала во таа состојба сè до времето на Никита Хрушчов, кога била пренаменета во јавен базен.
4 Новата црква
Со крајот на Советското владеење, Руската православна црква добила одобрение за ре-изградба на Црквата на Исус Христос Спасителот во февруари 1990. Фондот за прибирање средства бил отворен во 1992. Пониската црква била осветена во 1996 година, додека целата црква била обновена и осветена на 19 август 2000.
5 Поврзано
* Споменикот на Александар II до црквата на Христос Спасителот
* Црква на Исус Христос Спасителот (Калининград)
Глигор Ташковиќ

Глигор Ташковиќ — министер без ресор задолжен за привлекување странски инвестиции во периодот 2006–2008. Тој има повеќе од петнаесет години меѓународно деловно искуство во повеќе од десет индустриски гранки во дваесет земји. Ташковиќ е Американец со македонско потекло кој подолго време живее во Њујорк. Од странските јазици говори англиски, француски, а има познавања и од латински, јапонски, шпански и бугарски јазик.
Дипломирал право, општество и информатика на Универзитетот Корнел, САД, во 1987 година, каде во 1991 година и магистрира менаџмент на Факултетот за менаџмент. Од 1994 година до 2006 е директор и извршен потпретседател за односи со влади, финансиери, нафтени компании и со медиумите на меѓународната корпорација АМБО за подрачјето во Вашингтон, Брисел, Скопје, Тирана и Софија во врска со развојот и финансирањето на трансбалканскиот нафтовод, вреден од 1,5 милијарди американски долари. Бил консултант на проекти и на раководни функции за корпоративна стратегија и развој како и за медиумска покриеност во секторот на финансиските услуги, телекомуникации, воздухопловство, осигурување, шпедиција, недвижнини, нафтената индустрија и медицинска опрема.
Лазар Еленовски

Лазар Еленовски (Скопје, 19 март 1971) ― амбасадор на Република Македонија во Белгија. Претходно бил претседател на Социјалдемократската унија и поранешен министер за одбрана на Република Македонија, во периодот од 26 август 2006 до 28 јули 2008 година.
Дипломирал на Економскиот факултет при Универзитетот „Св. Кирил и Методиј“ каде тој исто така бил студент на последипломски студии од областа на Економски развој и меѓународни финансии.
Во февруари 1992 година, тој станал член на СДСМ. Тој бил основач е и генерален секретар на Социјалдемократската младина на Македонија од 1996 до 1999 година, а потоа и нејзин претседател до 2001 година.
Основач е на НВО Млади европејци за безбедност - Македонија во 1995 година. Од март 2001 година до декември 2005 година, тој ја извршувал функцијата генерален секретар на Евро-Атлантскиот Клуб на Македонија, а во декември истата година е избран за претседател на Евро-Атлантскиот Совет на Македонија, членка на Атлантската асоцијација (АТА), која обединува 40 национални атлантски асоцијации од Северна Америка до Средна Азија. Со Евро-Атлантскиот Клуб на Македонија спровел повеќе кампањи за промоција и поддршка на НАТО и ЕУ интегративните процеси на Македонија и за промоција на Јадранската повелба преку кампањата „Во јато кон НАТО“, спроведена во соработка со повеќе невладини организации низ земјата и локалните власти. Еден од основачите е на Форумот за безбедност на Централна и Југоисточна Европа, основал и имплементирал бројни регионални иницијативи за промоција на евро и евро-атлантската интеграција на Македонија и регионот.
На функцијата заменик генерален директор на ЈСП-Скопје, тој бил од април 2001 до мај 2005 година. Од февруари 2005 година, тој бил член на работната група на македонската Влада за формулирање на Комуникациската стратегија за подготовка на Република Македонија за членство во НАТО.
По предвремените парламентарни избори во 2008 година, поради незадоволство што НСДП ја напушти коалицијата со ВМРО ДПМНЕ, Лазар Еленовски, Веле Митановски и Вера Рафајловска ја напуштаат НСДП и на 21 јуни 2008 година ја формираат Социјалдемократската унија. За претседател на партијата е избран Еленовски. На оваа функција останува до Вториот конгрес на партијата, во јуни 2012 година, по што заминува на функцијата амбасадор на Македонија во Белгија.
Покрај македонски, Еленовски зборува албански, англиски, српски и хрватски јазик. Оженет е и татко на две деца.
Имер Алиу

Имер Алиу (роден 26 март 1977 во Слатино) ― македонски министер за животна средина и просторно планирање. Дипломирал на Правниот факултет при Универзитет на Југоисточна Европа во Тетово. Во 2004 и 2005 година, тој бил координатор на Информативниот центар на Општина Теарце. Од 2005 година, тој бил портпарол на ДПА и член на Централното претседателство на партијата. Алиу говори англиски јазик.
Дамаст

Дамаст или дамаск е шарена ткаенина направена од свила, волна, лен, памук или синтетика каде шарата се прави со ткаење. Се прави со едно искривување и еден јаток наизменично. Понекогаш се користат дијагонални и други врзивни нишки. Поимот првобитно се однесувал на орнаментални свилени штофови, кои биле преплетени во сложени шари на кои понекогаш им се придодавале златни и други метални конци. Денес дамастот се прави од свила, лен или штофови од типот на лен, ткаени со цветни, овошни, животински или други орнаментални дезени.
Дамастот за првпат почнал да се изработува во Кина, Индија, Персија и Сирија, а потоа и во Византија. Денешното име оваа ткаенина го добила во XII век по градот Дамаск кој произведувал најдобри ткаенини.
Денес дамаст направен од лен, памук или синтетика се користи за чаршафи за маса или постелнини. Најквалитетниот дамаст се прави од фино ленено предиво кои иако е кафено за време на изработката, на крајот станува сосема бело. Шарите се добиваат со нормално поставување на долги конци, кои ја одбиваат светлината различно, зависно од аголот на сонцето; ефектот исто така се менува со менување на положбата на посматрачот. Потиснати ефекти се добиваат со пократко предиво или со специјално ткаење. Овие методи се способни да илустрираат која било тематика доколку цената на чинење не е проблем. Најфини резултати се добиваат со користење на т.н. предиво „двоен дамаст“.
Дипломат

Дипломат е официјален државен служител, кој располага со неопходните права и овластувања, кој користи општо-прифатени олеснувања, имунитет и привилегии да ја извршува дипломатската дејност за реализација на надворешната политика и реализација на односите со други држави.
1 Дипломатите во литературата
Во литературата дипломатот обично се претставува како умен, искусен, потаен човек. Тој е воспитан, комуникативен, со пријатен изглед и секогаш го следи успех. Од повеќето определувања и оценки за дипломатот има пофални и сатирични, добронамерни и иронични, сериозни и наивни. Во Древна Кина дипломатите биле највнимателно избирани - секогаш биле од аристократско потекло, благородни мажи натоварени со одговорност и доверба. Во Древна Грција се тврдело дека искусниот дипломат вреди повеќе од искусниот генерал. Додека Оскар Вајлд сметал дека дипломатите се од корист само да ги снабдуваат своите пријатели со подобар тутун.
2 Должност
Секојдневната работа на дипломатот се состои од проучување, анализа и давање предлози за делотворно спроведување на наворешната политика. Затоа, дипломатската дејност се дава на луѓе кои ја имаат довербата на државните органи. Дипломатите треба да се личности безусловно предани на својата држава, треба да имаат широки, задлабочени и многустрани теориски и практични знаења, специфични квалитети, интелегенција, добри манири и познавање на повеќе јазици. Должноста на дипломатите обично се совпаѓа со нивниот ранг. Затоа е добро да се разграничат два поими кои често се мешаат - дипломатски клас и дипломатски ранг.
2.1 Дипломатски клас
Класот на дипломатот ја одразува неговата службена положба во дипломатското претставителство. Тој се определува од нормите на меѓународното право како и од нивото на воспоставените дипломатски односи меѓу државите.
2.2 Дипломатски ранг
Дипломатскиот ранг е личен ранг на дипломатот и му се дава во сооднос со законите на секоја држава. Општо прифатени се следниве 5 ранга (почнувајќи од најнискиот):
* посланик
* полномошен министер
* советник
* секретар
* аташе
Живко Јанкуловски

Живко Јанкулоски (роден на во , Крушевско) — македонски политичар и претседател на Партијата на обединетите демократи (ПОДЕМ). Од 2006 до 2008 година, тој бил вицепремиер задолжен за земјоделство и образование и потпретседател на Нова социјалдемократска партија.
Јанкуловски е доктор по земјоделски науки. Дипломирал на Земјоделскиот факултет при Универзитетот „Кирил и Методиј“ во Скопје. Специјализирал во областа на поледелството во Франција и САД.
Работел како стопанственик на повеќе работни места во претпријатието Пелагонија од Битола, бил директор на РЕ Радобор, ЗИК Пелагонија - Битола. Бил професор на Вишата земјоделска школа при Универзитетот „Св. Климент Охридски“ од Битола, професор во областа на растителното производство и технологијата на прехранбени производи на Факултетот за биотехнички и Техничкиот факултет при Универзитетот Св. Климент Охридски - Битола, продекан за финансии и наука на Факултетот за биотехнички науки. Бил и претседател на Сенатот на Универзитетот Св. Климент Охридски.
Во периодот 1994-1998 бил пратеник во Собранието на Република Македонија од редовите на СДСМ.
Дециметар

Дециметар (симбол: дм или dm) — единица мерка за должина еднаква на 10 сантиметри или една десеттина од метар.
милиметар &lt;&lt; сантиметар &lt;&lt; дециметар &lt;&lt; метар &lt;&lt; километар
Педа

Педа — единица мерка за должина која се користи кај многу словенски народи. Го претставува растојанието помеѓу врвот од палецот и врвот од малиот прст кога дланката е наполно раширена, кое е еднакво на 17,78 см.
Педата се делела на 4 вршоци (1 вршок = ~ 4,44 см)
1 Поврзано
* Чеперок
* Лакот (мерка)
Сулејман Рушити

Сулејман Рушити (роден на година во Чајле, Гостиварско) — македонски режисер и политичар.
1 Животопис
Рушити дипломирал режија на Факултетот за драмски уметности во Тирана во 1997 година. Од 1998-2001 бил ангажиран како режисер во Македонска радио-телевизија, а во 2001 и 2002 година бил директор на Театарот на народностите во Скопје.
Рушити бил основач и директор на театарот Алтернативе, Скопје во периодот од 1998-2002 година. Во 2002 година бил еден од основачите на културниот магазин Алтернатива, а во текот на 2002-2003 година бил член на одборот на „Про хелветиа“. Посетувал повеќе обуки од областа на управување на установите од културата во странски образовни установи. Рушити зборува англиски, германски, српски и италијански јазик.
2 Политичка кариера
Сулејман Рушити во периодот од 28 август 2006 до 27 јули 2008 година ја извршувал функцијата Министер за образование и наука како член на ДПА. По основањето на партијата Нова демократија, Рушити станал нејзин член, за да во 2011 година го најави своето повлекување од политиката.
Врста (должина)

Врста (руски: ''верста'') е застарена руска единица мерка за должина. Во една врста има 500 сажена , што значи дека врстата е еднаква на 1066.8 метри (3500 стапки).
Една межеваја верст (гранична врста) е двојно подолга од обичната врста.
Денес зборот ''врста'' се користи колоквијално како синоним за километар.
1 Поврзано
* Застарени руски мерни единици
Аце Спасеновски

Ацо Спасеноски — поранешен министер за земјоделство, шумарство и водостопанство, роден на 31 март 1969 во Кичево. Дипломирал на Земјоделскиот факултет во Скопје во 1994 година, на отстекот Сточарство. По дипломирањето до 1996 година, тој поседувал сопствена млекарница. Работел во стопански друштва и на повеќе проекти како советодавец за фармерство и земјоделство, а од 2002 година е директор на претпријатието Гаранти Фонд.
Спасеноски од 2001 година е претседател на НВО Центар за потикнување на развојот на мали и средни претпријатија. Во неговата биографија се наведува дека има изготвено над 280 бизнис планови, проекти, студии и спроведено семинари за потребите на Владата на РМ, меѓународни банки и за организации од сферата на земјоделството и воопшто од стопанството. Посетувал десетина обуки од странски и меѓународни експерти од областа на финансиска анализа на пазарот и работење на претпријатија Спасеноски е оженет и татко на три деца. Зборува руски и англиски јазик. Во периодот од 2010-2014 бил избран за вондреден и оплномоштен амбасадор на Македонија во Киев, Украина.
На 1 февруари 2019 година, тој бил приведен во истрага поврзана со злоупотреби на земјоделска помош и издавање државно земјоделско земјиште, заедно со Михаил Цветков, Љупчо Димовски, Кристијан Делев. На 9ти Март 2022 година истрагата е затворена со објаснување дека во дејствијата преземени од нивна страна не се содржани елементи на кривично дело и се запира истражната постапка.
Километар

Километар (симбол: км или km) е единица мерка за должина која изнесува 1000 метри. Припаѓа на SI системот, и е исто така дел од метричкиот систем. Еквивалента единица за површина е километар квадратен, а за волумен километар кубен.
;Подединици
милиметар &lt;&lt; сантиметар &lt;&lt; дециметар &lt;&lt; метар &lt;&lt; километар
Твид

Твид (англ. ''tweed'') е груба недообработена волнена ткаенина со мек, отворен и флексибилен состав налик на шевиотска волна или рачна ткаенина, но погусто исткаена. Се прави или прост или како испреплетена ткаенина во коцки, дијаголанли или рибина коска. Интересни потиснати колоритни ефекти се добиваат со засукување на разни нишки во предиво со два или три страка. Твидовите се многу трајни, топли и заштитуваат од влага, што значи дека се идеални за носење надвор.
Првобитното име на оваа ткаенина било „твил“ (дијагонална ткаенина) каде ткаенината не се изработувала просто, туку само во дијагонали. Денешното име е грешка на еден трговец од Лондон, кој околу 1830 г. добил писмо за испорачка на твил, но го протолкувал ракописот дека се работи за пратка со трговско име дадено по шкотската река Твид долж која се наоѓале многу текстилни работилници. Помислувајќи дека се работи за марка „Твид“, трговецот овие ткаенини ги рекламирал под тоа име, и така називот се задржал до денес.
Твид бил омилениот материјал на кралот Едвард VII и неговиот татко, кралот Џорџ V.
1 Видови твид
* Хариски твид: Луксузен рачно ткаен од жителите на островите Харис, Луис, Ујст и Бара (Надворешни Хебриди) во Шкотска, со своја локална волна. Порано овој твид се предел и боел рачно со локални природни бои добиени од лишаи од родот Пармелија.
* Донеголски твид: Рачно ткаен твид од грофовијата Донегол, Ирска. Како и Надворешните Хебриди, во Донегол твидот се произведува со векови, од локални материјали. Ридовите и блатата на во Донегол се особено погодни за чување овци, а за боење на ткаенините се користат домородни растенија како капината, фуксија, смил и мов. Најпознат произведувач на твид во Ирска е Magee of Donegal, во градот Донегол во Алстер.
* Свилен твид: Ткаенина груба свила со шари типични за волнени ткаенини.
Сантиметар

Сантиметар (симб. см) — единица за должина еквивалентна на 1/100 од метарот, и е припаѓа на SI-системот, во делот единици за должина. Сантиметарот е исто така и дел од метричкиот систем. Еквивалентна единица за површина е сантиметар квадратен, соодветна единица за волумен е сантиметар кубен.
милиметар &lt;&lt; сантиметар &lt;&lt; дециметар &lt;&lt; метар &lt;&lt; километар
1 Сантиметарот како тема во уметноста
* „Цел сантиметар“ - расказ на македонската писателка Оливера Ќорвезироска од 2010 година.
Љупчо Мешков

Љупчо Мешков (роден во година во Скопје) — македонски политичар.
1 Животопис
Љупчо Мешков дипломирал на Правниот факултет на Универзитетот „Св. Кирил и Методиј“ во Скопје. Професионалната кариера ја остварил во Фондот за пензиското и инвалидското осигурување на Македонија, каде се вработил во 1973 година и извршувал повеќе раководни и советнички функции, со прекин од четири месеци, кога извршувал должност на секретар на Секретаријатот за организација и прописи во Собранието на Град Скопје. Во периодот 2000-2002 година, тој бил генерален директор на Фондот. Освен тоа, Мешков бил и член на претседателството на Спортското друштво Вардар, во периодот од октомври 1993 до септември 1994 година.
На Парламентарните избори од 1994 година, 2002 и 2006 година бил избран за пратеник во Собранието на Република Македонија од редовите на Либералната партија на Македонија.
Во периодот од 28 август 2006 до 27 јули 2008 година, тој ја извршувал функцијата Министер за труд и социјална политика на Република Македонија.
Муса Џафери

Муса Џафери (албански: ''Musa Xhaferi'', во ) — македонски политичар од албанска народност. Тој дипломирал на економскиот факултет при универзитетот во Приштина во 1984 година, а магистерски студии по економија завршил на универзитетот во Цирих, во 1995 година. Завршил и специјалистички студии по педагогија на академијата за образование на возрасни во Луцерн, во 2000 година.
Зборува германски, а се служи и со француски јазик. Во периодот 1996–2001 година работи како педагог-андрагог во Луцерн, Швајцарија.
Џафери функцијата заменик-претседател ја вршел и во владите на Бранко Црвенковски и Владо Бучковски во периодот од 1 октомври 2002 до 6 јули 2006 година. Бил министер за локална самоуправа во периодот 2008–2011 и вицепремиер за спроведување на Рамковниот договор од 2011 до 2016.
Михајло Маневски

Михајло Маневски (роден на година во Башино Село, Велешко) — македонски правник и политичар. За време на комунизмот, тој бил член на Извршниот совет на Собранието на СРМ (од 1986 до 1991), а по осамостојувањето на Македонија бил министер за правда од 2006 до 2011 година.
1 Животопис
Маневски е роден во велешко Башино Село на 26 декември 1937 година. Дипломирал на Правниот факултет во Скопје во 1960 година. Во текот на својата кариера, тој извршувал голем број на функции. Бил заменик околиски јавен обвинител во Штип, јавен обвинител во Основното јавно обвинителство во Велес, а од 1966 до 1976 година бил заменик на Окружниот јавен обвинител во Скопје. Од 1976 до 1984 година, тој бил заменик на јавниот обвинител на Македонија. Од 1984 до 1986 година, тој бил претседател на Окружниот суд во Скопје.
Во 1986 година, тој бил избран за член на Извршниот совет на Собранието на СРМ и министер за правосудство и управа. Функцијата ја извршувал до 1991 година.
Од 1994 до 2000 година бил советник во Владата, а во 2000 година бил именуван за заменик на јавниот обвинител на Македонија. Во 2002 година бил избран за член на Државната комисија за спречување на корупцијата, а во декември 2005 година бил избран и за нејзин претседател.
По победата на ВМРО ДПМНЕ на изборите во 2006 година, Маневски бил избран за министер за правда во владата на Никола Груевски. Во 2008 година е реизбран на истата функција, на која останал до 2011 година.
Маневски работел на подготвување на голем број законски и подзаконски акти од областа на правосудството, казненото право, финансискиот криминал и корупцијата и во работни тела за изготвување на амандмани на уставни одредби. Учествувал на повеќе меѓународни конференции за прашањата на организираниот криминал, особено финансискиот криминал и корупцијата. Во 2003 година ја издаде книгата Казнено правна заштита на јавните финансии - правни аспекти и практични искуства, а во 2005 година ја издаде втората книга Корупцијата во Република Македонија - Превентивни и казнени мерки за спречување. Објавил и повеќе научни трудови, во стручни списанија и билтени од областа на казненото право и финансискиот криминал и корупцијата.
Минчо Јорданов

Минчо Јорданов (роден во Штип на 1 јули 1944 година) — македонски стопанственик и политичар.
Дипломирал на Технолошко-металуршкиот факултет во Белград 1968 година. Зборува руски и англиски јазик.
Од 1992 година е ангажиран во „Дуферко“ С.А. од Лугано, Швајцарија, претпријатие кое работи во сферата на челичниот сектор. Од 1994 година е член на Одборот на директор на ова претпријатие и одговорен за земјите на поранешниот Советски Сојуз, а од 1997 година е претседател на Одборот на директори на „Макстил“ АД Скопје и член на Одборот на „Дуферко“, од каде доаѓа во новата влада.
Од 1989 до 1992 година е директор на претставништвото на „Технометал-Вардар“ во Москва, а претходно од 1983 година генерален директор на Рудници и железарница „Скопје” - Скопје.
Во владата на Владо Бучковски, ја извршувал функцијата заменик претседател на владата задолжен за економски систем. Во ноември 2013 година беше еден од основачите на Алијансата за позитивна Македонија.
Јорданов е сопственик на винаријата „Стоби“, „Бетон“, „Факом“, „Ремедика“ и на весниците „''Нова Македонија''“ и „''Капитал''“.
Благоја Стефановски

Благој Стефановски Баге (роден во Битола на , починал на ) — македонски политичар.
1 Животопис
Дипломирал на отсекот за драмски глумци на Факултетот за драмски уметности во 1975 година. Добро знае руски јазик, а се служи и со англиски. Од 1975 до 1980 година бил директор на Битолскиот народен театар. Бил претседател на Фестивалот „Браќа Манаки”, претседател на Советот и селектор на драмската програма на Фестивалот „Охридско лето” и претседател на Фестивалот „Војдан Чернодрински”.
Од 1994 до 1998 година бил пратеник во Собранието на Република Македонија. Од 1 ноември 2002 година до 6 јули 2006 ја извршува функцијата министер за култура.
2 Награди
Во 2019 година доделена му е наградата „4 Ноември“ за животно дело.
Јован Манасиевски

Јован Манасиевски (роден на година во ) — македонски политичар, поранешен министер и поранешен претседател на Либерално демократската партија.
1 Животопис
Јован Манасиевски дипломирал на Универзитетот „Св. Кирил и Методиј” во Скопје во 1994 година на студии по социологија. Во периодот од 1997 до 2002 година бил советник на градоначалникот на Град Скопје, за комуникации и координација на меѓународната соработка. Од 3 октомври до 31 октомври 2002 година, тој бил пратеник во Собранието на Република Македонија, а од 1 ноември до 1 јуни 2002 е член на Владата и Министер за труд и социјална политика. Од 3 јуни 2004 до 6 јули 2006 година Манасиевски е заменик-претседател на Владата и министер за одбрана.
На 11 февруари 2007 година бил избран за претседател на ЛДП, и на таа функција се задржал до 6 јуни 2011 година, веднаш по Парламентарните избори, кога си поднел оставка.
Садула Дураку

Садула Дураку ( во , Кумановско) — македонски политичар од албанска етничка припадност. Дипломирал на машинскиот факултет при универзитетот во Приштина во 1990 година. На функцијата министер за земјоделство, шумарство и водостопанство доаѓа од царинската управа каде ја вршел функцијата заменик-директор.
Од 1997 до 2000 година бил наставник во техничкото училиште „Наце Буѓони“ во Куманово, а во периодот од 2000 до 2002 година е виш царински соработник во царинската управа. Бил градоначалник на општина Липково во периодот 2009–2017. Во 2017 бил назначен за министер за животна средина и просторно планирање.
Дураку бил учесник во воениот конфликт од 2001. Тој во летото 2001 со уште двајца припадници на ОНА го завртел вентилот за довод на вода од Липковското Езеро по што населените места од кумановскиот крај немале вода неколку седмици. Поради тој случај го добил прекарот „Командант Вентили“, а за настанот бил отворен и судскиот предмет „Липковска брана“.
Зоран Шапуриќ

Зоран Шапуриќ ( во Ниш) — македонски политичар и публицист.
1 Животопис
Шапуриќ е роден во Ниш на 10 јуни 1958 година. Дипломирал на Правниот факултет во Скопје во 1982 година, каде и магистрирал во 1999 година. Има положено правосуден и нотарски испит. Зборува англиски и германски јазик, а има објавено повеќе стручни и научни трудови во земјата и во странство. Зоран Шапуриќ на позицијата министер за животна средина и просторно планирање доаѓа од местото пратеник во Собранието на Македонија.
Од 1983 до 1985 година работи како судски приправник, стручен соработник и виш стручен соработник во Уставниот суд на Македонија, а од 1985 до 1990 година е советник за меѓународно-стопанско право и директор на сектор во МЗТ-Комерц. Во периодот од 1991 до 1996 година е избран за претседател на собранието на општина Кисела Вода, а од 1994 до 1998 година е пратеник во Парламентот.
Ризван Сулејмани

Ризван Сулејмани (албански: ''Rizvan Sulejmani''; , ) — македонски политичар, поранешен пратеник на ПДП, заменик-министер за одбрана и министер за локална самоуправа во Владата на СДСМ и на ДУИ и директор на Институтот за политички и мултикултурни студии.
1 Животопис
Сулејмани е роден на 8 јануари 1957 година во скопско Љубин. Дипломирал на Електротехничкиот факултет во Скопје, а магистрант е на Европски интеграции и комуникации. Добро знае англиски, а се служи и со францускиот јазик.
Сулејмани на функцијата министер за локална самоуправа, дошол од функцијата заменик на министерот за одбрана што ја извршувал од 12 ноември 2002 година, до формирањето на владата на Владо Бучковски.
Во периодот од 1996 до 2002 година Сулејмани бил пратеник во македонското Собрание, член на повеќе негови комисии, како и член на Делегацијата на Парламентот на Република Македонија во Парламентот на НАТО.
По дипломирањето, Ризван Сулејмани работи како професор во гимназијата „Зеф Љуш Марку”, а потоа и како раководител на Компјутерскиот центар во Републичкиот трудов инспекторат.
Монограм

Монограм — мотив направен со преклопување или комбинација на две или повеќе букви или други графеми кои сочуваат еден симбол. Монограмите често ги наоѓаме како иницијали на поединци или фирми, и можат да се користат како препознатливи лога.
Монограмот се користел и како потпис на уметнички дела и еснафите спроведувале мерки против неавторизирано учество во делата.
Личните монограми често се многу елеганто уметничко дело за украсување на багаж, облека итн.
Монограмите со имиња на монарси се користат како јавни симболи во кралствата денес, како на пример на полициски значки. Ова ја назначува поврзаноста со владетелот.
Некои монограми како интеробангот не се употребуваат за фирми, туку како букви, интерпункциски знаци и слично.
1 Поврзано
* Лигатура
* Лого
* Логограм
* Симбол
Серж Танкијан

Серж Танкијан (|Serj Tankian) е роден е на година во Бејрут, Либан. Тој е ерменско-американски музичар кој од својата петгодишна возраст па сè досега живее во Лос Анџелес, Калифорнија (САД). Тој во својот бенд System of a Down е вокалист, а понекогаш свири и на гитара. Тој е најстариот член на бендот.
Черчворден (луле)

Черчворден (англиски: ''churchwarden'') е поим кој се однесува на луле со долга дршка . Некои од овие лулиња се и до 40 cm долги. Тие се наоѓаат во разни облици, од прави до искривени како саксофон. Најпознати се по тоа што послужиле како инспирација за лулињата во книгите и филмовите „Господарот на прстените“.
Вавките лулиња биле многу популарни како оринетално влијание од XVII век, па натаму во Европа. Тие останале популарни во источна Европа како амблем на „хусарите“ кои биле коњаници со корен од Австроунгарското Царство, кои за време на Наполеоновите војни отишле од Русија во Франција и Англија и ги донеле своите лулиња со себе. Черчворденот бил познат и како „хусарско луле“ во тоа време. Историските портрети се полни со мажи кои обожавале да бидат сликани со своето луле во уста. Ова луле со долга дршка води потекло од Отоманското Царство географски и по време.
Черчвордените даваат посвежо пушење заради растојанието кое чадот го поминува од чашката до писката. Тие пружаат поволности како држење на лицето далеку од топлината и чадот на чашката. Но меѓутоа тие се поподложни на кршење заради должината на дршката и поголемиот напор врз нив зададен од страна на забите кои ги држат.
System of a Down

System of a Down е ерменско-американска хеви метал група формирана во 1994 година во Глендејл (Калифорнија). Групата ја сочинуваат Серж Танкијан (вокали, клавијатура и ритам гитара), Дарон Малакијан (гитара и вокали), Шаво Одаџијан (бас гитара) и Џон Долмајан (тапани и перкусија). Бендот има издадено 5 албуми од 1998 година досега. Трипати беа номинирани за Греми наградите, на кои еднаш победија. Во 2006 година групата замина на неодредена пауза и сите четири членови сега работат на одделени проекти.
Во ноември 2010, објавија дека се враќаат на сцената во 2011 на турнеја, притоа заблагодарувајќи се на своите обожаватели за поддршката на нивните соло проекти.
1 Дискографија
*''System of a Down'' (1998)
*''Toxicity'' (2001)
*''Mezmerize'' (2005)
*''Hypnotize'' (2005)
2 Членови
2.1 Моментална постава
* Серж Танкијан (вокали)
* Дарон Малакијан (гитара)
* Шаво Одаџијан (бас-гитара)
* Џон Долмајан (тапани и перкусија)
2.2 Поранешни членови
* Енди Кахтуриан (тапани и перкусија)
Најџел Родер

Најџел Родер (англ. ''Nigel Roder''), професионално име „Кестер шутот“ (''"Kester the Jester"'') (роден 1967) станал официјален дворски шут на Англија во 2004. Тој го наследил Макл Џон, кој останал технолошки вишок кога неговиот работодавач, кралот Чарлс I, бил обезглавен во 1649.
Амброзиус Босхарт

Амброзиус Босхарт Постариот (|Ambrosius Bosschaert de Oude; Антверпен 1573–Хаг 1621) — сликар на мртва природа од Холандското златно доба. Ја започнал кариерата во Антверпен, а подоцна се селел во Миделбург (1593–1613), Утрехт и Бреда. Специјализирал во сликање мртва природа со цвеќиња.
1 Наводи
*
2 Поврзано
* Цветни уметници
* Вилем Класон Хеда
3 Галерија